Diari Oficial de la Generalitat Valenciana


Sumari del DOGV 6542, del 14-06-2011 (2011/6864)

ORDRE 14/2011, de 9 de juny, de la Conselleria d'Economia, Hisenda i Ocupació, per la qual es publica la línia pressupostària, es fixen els crèdits màxims que han de finançar les ajudes als treballadors assistents als cursos de perfeccionament tècnic i altres que van tindre lloc al Centre Nacional de Formació Professional Ocupacional de Paterna i es determina la competència per a resoldre les dites ajudes.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6542

Data del DOGV
:   14-06-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/6864


Data del document
:   09-06-2011

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * ajuda pública

ORDRE 14/2011, de 9 de juny, de la Conselleria d'Economia, Hisenda i Ocupació, per la qual es publica la línia pressupostària, es fixen els crèdits màxims que han de finançar les ajudes als treballadors assistents als cursos de perfeccionament tècnic i altres que van tindre lloc al Centre Nacional de Formació Professional Ocupacional de Paterna i es determina la competència per a resoldre les dites ajudes. [2011/6864]  
Amb data 6 de setembre de 2010 es va firmar entre la nostra Comunitat i el SPEE el Pla de Treball per al 2010 del Centre Nacional de Formació Professional Ocupacional de Paterna, en el qual es contempla la realització de diversos tipus de cursos, realització que ha d'iniciar-se en el termini de sis mesos a partir de la data de la firma de la Resolució de la Direcció General del Servici Públic d'Ocupació Estatal. La dita resolució va ser firmada amb data 6 de desembre de 2010.  
En el referit Pla està prevista la concessió d'ajudes als alumnes assistents als cursos indicats, d'acord amb el que establix el Reial Decret 395/2007, de 23 de març, pel qual es regula el subsistema de formació professional per a l'ocupació, i en l'Ordre TAS/718/2008 de 7 de març, dictada en desplegament del dit Reial Decret.  
La present ordre determina el procediment de concessió de les ajudes, quina autoritat serà la competent per a resoldre en l'àmbit de la nostra Comunitat les sol·licituds d'ajudes efectuades pels assistents als esmentats cursos de perfeccionament tècnic, i determinar d'acord amb la Llei d'Hisenda Pública de la Generalitat Valenciana els crèdits màxims que han de finançar les repetides ajudes.  
Per tot això, i fent ús de les facultats que em conferixen la Llei 5/1983, de 30 de desembre, del Consell, modificada per la Llei 12/2007, de 20 de març; la Llei de la Generalitat Valenciana 3/2000, de 17 d'abril, per la qual es crea el Servici Valencià d'Ocupació i Formació; el Decret 129/2007, de 27 de juliol, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació, i el Decret 41/2001, de 27 de febrer, del Govern Valencià, pel qual s'aprova el Reglament Orgànic i Funcional del SERVEF, modificat pel Decret 173/2002, de 15 d'octubre, i pel Decret 141/2003, d'1 d'agost, ambdós del Govern Valencià, oït el Consell Valencià de Formació Professional,  
  
ORDENE  
  
Article primer  
A càrrec de la línia T567000 del subprograma pressupostari 322.52, Formació per a l'Ocupació, de la Llei de Pressupostos de la Generalitat Valenciana per a l'exercici 2011, per a atendre les sol·licituds d'ajudes efectuades pels alumnes, ocupats i desocupats, assistents als cursos realitzats o previstos realitzar en el marc del Pla de Treball 2010 per al Centre Nacional de Formació Professional Ocupacional de Paterna, es destinaran 221.850 euros.  
  
Article segon  
1. La concessió de les ajudes previstes en esta ordre es realitzarà de forma directa d'acord amb el que preveu el Reial Decret 357/2006, de 24 de març, amb la sol·lictud prèvia de l'alumne, segons el model normalitzat que obra en la pàgina web del SERVEF i a la qual s'acompanyarà el corresponent full de manteniment de tercers.  
2. El termini per a efectuar la sol·licitud de les ajudes previstes en la present ordre serà d'un mes des de la incorporació al corresponent curs.  
3. La instrucció dels expedients correspondrà a les direccions territorials d'Ocupació del SERVEF de València.  
4. La resolució de les dites sol·licituds, a proposta del director territorial d'Ocupació del SERVEF, correspondrà a la Direcció General del SERVEF, o a la persona en qui delegue.  
  
Article tercer  
Les ajudes als treballadors assistents als cursos realitzats o previstos realitzar en el marc del Pla de Treball 2010 per al Centre Nacional de Formació Professional Ocupacional de Paterna, i la seua quantia, seran les següents:  
a) En concepte de gastos de locomoció, sempre que es justifique la realitat del desplaçament, 0,19 euros pel nombre de quilòmetres recorreguts, més els gastos de peatge i aparcament que es justifiquen;  
b) En concepte de gastos de manutenció, 12 euros diaris;  
c) En concepte de gastos d'allotjament i manutenció, fins a un màxim de 80 euros, sempre que es pernocte en municipi diferent del lloc de treball habitual i del que constituïx la residència del treballador. En este supòsit, l'alumne tindrà dret als bitllets de transport en classe econòmica dels desplaçaments inicial i final.   
Els gastos d'allotjament i manutenció es justificaran per mitjà de la factura d'hostalatge o qualsevol altre mitjà documental acreditatiu.  
  
  
DISPOSICIÓ TRANSITÒRIA  
  
Per als alumnes que hagueren participat en un curs realitzat en el marc del Pla de Treball 2010 per al Centre Nacional de Formació Professional Ocupacional de Paterna i que haguera finalitzat amb anterioritat a l'entrada en vigor de la present ordre, o que sense haver finalitzat haguera començat amb la indicada anterioritat, el termini assenyalat en l'article 2-2 començarà a comptar de la seua publicació.  
  
DISPOSICIÓ ADICCIONAL  
  
Les ajudes a la formació regulades en el present acte, són compatibles amb el mercat comú, tenint en compte que van dirigides a un col·lectiu que no exerceix activitat econòmica, a tenor de l'article 107, apartat 3 del Tractat de Funcionament de la Unió Europea i queden dispensades de l'obligació de notificació establida en l'article 108, apartat 3, del Tractat i de comunicar d'acord amb el previst en l'article 3.3 del Decret 147/2007, de 7 de septembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.   
  
DISPOSICIONS FINALS  
  
Primera  
La present ordre entrarà en vigor el dia que es publique en el Diari Oficial de la Comunitat Valenciana.  
  
Segona  
S'autoritza la Direcció General del SERVEF perquè, mitjançant una resolució, incremente les dotacions econòmiques destinades a atendre les sol·licituds d'ajudes efectuades a l'empara de la present ordre.  
  
Tercera  
Contra el present acte que posa fi a la via administrativa, podran els interessats interposar recurs contenciós administratiu en el termini de dos mesos, comptats des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, recurs de reposició davant d'este mateix òrgan en el termini d'un mes, computat en els termes ja dits, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Comú. Tot això sense perjuí que es puga interposar qualsevol altre recurs dels previstos en la vigent legislació.  
  
  
València, 9 de juny de 2011  
  
El vicepresident segon del Consell y  
conseller d'Economia, Hisenda i Ocupació  
GERARDO CAMPS DEVESA